Демирел, Волкан

Волкан Демирел (, , 1981 чылдың октябрь 27, Стамбул) — турк футболчу, хаалгачы. Турцияның чыынды командазы дээш ойнап турган. Евро-2008 маргылдааның киржикчизиВолкан Sports.ru-да.

 Карьеразы 
Волкан Демирел Турцияның Стамбул хоорайга 1981 чылдың октябрь 27-де төрүттүнген. 

Хаалгачы «Карталспор» деп турцияның бир клубтарынга аныяк футболчуларның школазын дооскан. Ону дооскаш, ол-ла «Карталспор» клубтуң составынга 51 оюн ойнааш, кезек турк шыырак комнадаларның кичээнгейин хаара туткан. 2002 чылдың июльда Турцияның эң шыырак командаларының бирээзи «Фенербахче» клубче кире берген, ынчалза-даа аныяк хаалгачы ол клубтуң кол составынга бодунуң баштайгы оюнун чүгле 2003 чылдың апрель 26-да  «Самсунспор»деп клубка удур ойнаан. Эки оюнун көргүзүп, хаалгачы салым-чаяанының ачызында бир чыл болганда Волкан «Фенербахче» клубтуң кол составынга тургустунуп алган. Ооң соонда-ла 2004 чылдан тура Турцияның чыынды командазынче кыйгыртып, ооң составынга ниитизи-биле 62 оюн ойнаан.

Волкан «Фенербахче» клубтуң УЕФА-ның Чемпионнар Лигазынга чедиишкинниг киришкениниң база бир үнелиг киржикчизи болган. Ол оюннарга ооң клуву дөртке кирген. Хаалгачы «Севилья» деп клубка удур оюннуң маадыры болган, аңаа ол пенальти үезинде 3 үш катап хаалгаже бөмбүк киирбейн барганДемирел Волкан Footballtop.ru-да.

 Чедиишкиннери 

 «Фенербахче»

 Турцияның чемпиону (5): 2003/04, 2004/05, 2006/07, 2010/11, 2013/14Волкан Демирелдиң Readfootball.com-да статистиказы
 Турцияның чемпионадының мөңгүн шаңналының эдилекчизи (3): 2005/06, 2007/08, 2011/12, 2012/13
 Турцияның Суперкубогунуң эдилекчизи (3): 2007, 2009, 2014
 Турцияның Кубогунуң эдилекчизи (2): 2011/12, 2012/13
 Турцияның Кубогунуң үжүүрү (2): 2004/05, 2005/06

 Турцияның чыынды командазы

2008 чылдың Европа чемпионадының хүлер шаңналының эдилекчизи

 Хууда амыдыралы 
Мисс Бельгия 2009 Зейнеп Север-биле өгленип алган. Кудазы 2010 чылдың сентябрьда болган. Өөнүң ишти Fenerbahçe Acıbadem деп волейбол командазында ойнап турар.

 Демдеглелдер 

 Шөлүглер 

Аңгылал:Алфавиттээн кижилер
Аңгылал:Октябрьның 27 төрүттүнген
Аңгылал:Турцияның футболчулары
Аңгылал:Турцияның хамаатылары